



Trei medici din Cluj-Napoca, doi de la Clinica de Boli Infecțioase și unul de la Institutul Inimii, au revenit de la schi, din Elveția, a doua zi după ce în țara cantoanelor s-a decretat zonă galbenă, având peste 1000 de bolnavi de coronavirus.

Profitând că ei au venit acasă în 12 martie, iar Elveția a intrat în 13 în zonă care presupune izolarea, cei trei medici s-au dus relaxați la locul de muncă, fără să le pese de colegi și fără a se pune singuri în auto-izolare la domiciliu, scrie actualdecluj.ro.

Cei trei ar fi fost în zona Zermatt, de la granița Elveției cu Italia aflată în zona roșie în carantină.

În 13 martie, guvernul elvețian a închis toate școlile, barurile și evenimentele.

Colegii celor trei au aflat indirect că aceștia s-au întors din Elveția și au început să facă presiuni pentru a fi trimiși acasă. Cel de la Institutul Inimii a fost trimis în auto-izolare, dar numai după ce s-a dus la muncă, a mai scris actualdecluj.ro.